CELEX: 22017D0051
Language: hr
Date: 2016-11-16 00:00:00
Title: Odluka Zajedničkog odbora za poljoprivredu br. 1/2016 od 16. studenoga 2016. o izmjenama Priloga 10. Sporazumu između Europske zajednice i Švicarske Konfederacije o trgovini poljoprivrednim proizvodima [2017/51]

12.1.2017   
               
               
                  HR
               
               
                  Službeni list Europske unije
               
               
                  L 7/20
               
            ODLUKA ZAJEDNIČKOG ODBORA ZA POLJOPRIVREDU br. 1/2016
      od 16. studenoga 2016.
      o izmjenama Priloga 10. Sporazumu između Europske zajednice i Švicarske Konfederacije o trgovini poljoprivrednim proizvodima [2017/51]
      ZAJEDNIČKI ODBOR ZA POLJOPRIVREDU,
      uzimajući u obzir Sporazum između Europske zajednice i Švicarske Konfederacije o trgovini poljoprivrednim proizvodima, a posebno njegov članak 11.,
      budući da:
      
                  (1)
               
               
                  Sporazum između Europske zajednice i Švicarske Konfederacije o trgovini poljoprivrednih proizvoda (u daljnjem tekstu „Sporazum”) stupio je na snagu 1. lipnja 2002.
               
            
                  (2)
               
               
                  Prilog 10. Sporazumu odnosi se na priznavanje provjera sukladnosti za svježe voće i povrće podložno tržišnim normama.
               
            
                  (3)
               
               
                  Na temelju članka 6. Priloga 10. Sporazumu radna skupina za voće i povrće razmatra svako pitanje koje se odnosi na provedbu navedenog priloga te redovito pregledava promjene internih zakonodavnih odredbi i propisa stranki u područjima obuhvaćenima navedenim prilogom. Radna skupina iznosi Odboru posebno prijedloge s ciljem prilagodbe i ažuriranja dodataka navedenom prilogu. Radna skupina Odboru je predložila izmjenu navedenog priloga kako bi se u njegovo područje primjene uključili agrumi, nakon priznavanja fitosanitarnih pravila za tu vrstu proizvoda. Nadalje, tekst Priloga 10. trebao bi odražavati donošenje Uredbe (EU) br. 1308/2013 Europskog parlamenta i Vijeća (1).
               
            
                  (4)
               
               
                  Stoga je potrebno izmijeniti Prilog 10.,
               
            DONIO JE OVU ODLUKU:
      Članak 1.
      Članak 1. Priloga 10. Sporazumu između Europske zajednice i Švicarske Konfederacije o trgovini poljoprivrednim proizvodima zamjenjuje se sljedećim tekstom:
      
         „Članak 1.
         Područje primjene
         Ovaj se prilog odnosi na voće i povrće namijenjeno prehrani u svježem ili sušenom stanju za koje su tržišne norme utvrđene ili ih je priznala Europska unija kao alternative općim normama na temelju Uredbe (EU) br. 1308/2013 Europskog parlamenta i Vijeća (*1).
      
      Članak 2.
      Ova Odluka stupa na snagu 1. veljače 2017.
      
         Sastavljeno u Bruxellesu 16. studenoga 2016.
         
            
               Za Zajednički odbor za poljoprivredu
            
            
               Predsjednica i voditeljica delegacije Europske unije
            
            Susana MARAZUELA-AZPIROZ
            
               Voditeljica delegacije Švicarske
            
            Krisztina BENDE
            
               Tajnik Odbora
            
            Ioannis VIRVILIS
         
      
      
         (1)  Uredba (EU) br. 1308/2013 Europskog parlamenta i Vijeća 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.).